pythainlp/thaigov-v2-corpus-22032023 huggingface dataset:
วันอังคารที่ 15 มิถุนายน 2564
นายกรัฐมนตรีห่วงหนี้สินครู/นักเรียน/ประชาชน เล็งจัดตั้งหน่วยงานใหม่กำกับดูแลสินเชื่อเช่าซื้อรถยนต์และสินเชื่อรายย่อย พร้อมชงมาตรการระยะยาวส่งเสริมการแข่งขันลดอัตราดอกเบี้ย
นายกรัฐมนตรีห่วงหนี้สินครู/นักเรียน/ประชาชน เล็งจัดตั้งหน่วยงานใหม่กำกับดูแลสินเชื่อเช่าซื้อรถยนต์และสินเชื่อรายย่อย พร้อมชงมาตรการระยะยาวส่งเสริมการแข่งขันลดอัตราดอกเบี้ย
วันนี้ (15 มิถุนายน 2564) เวลา 12.40 น. ณ ตึกไทยคู่ฟ้า ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยสถานการณ์หนี้สินของประชาชน พร้อมนำแนวทางการแก้ไขปัญหาหนี้สินของประชาชนในภาพรวมทั้งระบบหารือในที่ประชุมคณะรัฐมนตรีด้วย โดยวันนี้ คณะรัฐมนตรีเห็นชอบการลดอัตราเงินสมทบ สำหรับผู้ประกันตนตามมาตรา 40 แห่ง เหลือร้อยละ 60 เป็นระยะเวลา 6 เดือน
นายกรัฐมนตรีแถลงถึงภาพรวมภาระหนี้กลุ่มต่าง ๆ ประกอบไปด้วย หนี้ กยศ. 3.6 ล้านคน ผู้ค้ำประกัน 2.8 ล้านคน หนี้ครู/ข้าราชการ 2.8 ล้านบัญชี หนี้เช่าซื้อรถยนต์ และมอเตอร์ไซค์ 27.7 ล้านบัญชี หนี้บัตรเครดิตและสินเชื่อส่วนบุคคล 49.9 ล้านบัญชี และปัญหาหนี้สินอื่นๆ ของประชาชน 51.2 ล้านบัญชี ซึ่งรัฐบาลได้กำหนดมาตรการช่วยเหลือทั้งระยะสั้นและระยะต่อไป โดยมาตรการระยะสั้น สามารถดำเนินการภายใน 6 เดือน อาทิ การลดภาระดอกเบี้ยของประชาชน ทั้งในส่วนสินเชื่อรายย่อย สินเชื่อ PICO และ NANO สำหรับประชาชน ปรับลดดอกเบี้ยเงินกู้ของครูและข้าราชการ รวมถึงสหกรณ์ ปรับรูปแบบการชำระหนี้ คุ้มครองความเป็นธรรมให้ประชาชน ที่เช่าซื้อรถยนต์และรถจักรยานยนต์และให้ ธปท.ทบทวนเพดานอัตราดอกเบี้ย และการกำกับดูแลบัตรเครดิต สินเชื่อส่วนบุคคล และสินเชื่อจำนำทะเบียน การไกล่เกลี่ยปัญหาหนี้สินเพื่อลดการดำเนินคดีกับประชาชน เช่น หนี้ กยศ. หนี้สถาบันการเงินเฉพาะกิจ หนี้สหกรณ์ การเพิ่มการเข้าถึงแหล่งทุนให้ผู้ประกอบการรายย่อยและ SMEs เช่น จัดให้มี soft loan สำหรับ SME ที่เป็น NPL เพื่อให้ธุรกิจดำเนินต่อไปได้ การเพิ่มจำนวนโรงรับจำนำ และโรงรับจำนอง เพื่อให้ประชาชนที่มีรายได้น้อยเข้าถึงสินเชื่อดังกล่าว ในส่วนมาตรการมาตรการระยะต่อไป คือ เร่งส่งเสริมการแข่งขันให้อัตราดอกเบี้ยถูกลง การให้ความช่วยเหลือเด็กรุ่นใหม่หรือคนเกษียณที่มีภาระหนี้สิน โดยจะออกมาตรการเพื่อลดภาระค่าใช้จ่ายเรื่องที่อยู่อาศัยและค่าเดินทางระบบขนส่งมวลชนในราคาถูก การจัดตั้งหน่วยงานขึ้นมาใหม่ เพื่อกำกับดูแลสินเชื่อเช่าซื้อรถยนต์และสินเชื่อรายย่อยเป็นการเฉพาะ และการจัดตั้งศูนย์ไกล่เกลี่ยข้อพิพาททางธุรกิจและการเงิน เพื่อชะลอการฟ้อง อำนวยความสะดวกให้การฟื้นฟูหนี้รายบุคคลที่มีเจ้าหนี้หลายราย เป็นต้น
นอกจากนี้ มติคณะรัฐมนตรียังเห็นชอบการลดอัตราเงินสมทบ สำหรับผู้ประกันตนตามมาตรา 40 แห่ง พรบ.ประกันสังคม ซึ่งคือกลุ่มผู้ประกอบอาชีพอิสระ โดยลดเงินสมทบลงเหลือร้อยละ 60 ของเงินสมทบเดิม เป็นระยะเวลา 6 เดือน ซึ่งจะช่วยบรรเทาความเดือดร้อนของผู้ประกันตน กลุ่มผู้ประกอบอาชีพอิสระ ที่ได้รับผลกระทบจากโควิด-19 รวมถึงช่วยให้ประชาชนมีกำลังซื้อมากขึ้นอีกด้วย
................
กลุ่มประชาสัมพันธ์และเผยแพร่ สำนักโฆษก
วันจันทร์ที่ 4 กรกฎาคม 2565
อ่านเลย! ประเทศไหนโทษหนักห้ามนำเข้าผลิตภัณฑ์กัญชา - กัญชง
รองโฆษกรัฐบาลย้ำเตือน ปชช. ห้ามพกนำผลิตภัณฑ์จากกัญชง กัญชา ติดตัวเข้าต่างประเทศ ขอให้ระมัดระวังการรับฝากสิ่งของด้วย กต.รวมบทลงโทษ 25 ประเทศ
วันนี้ (4 กรกฎาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี ย้ำเตือนประชาชนคนไทยห้ามนำเข้า กัญชา กัญชง หรือผลิตภัณฑ์ที่มีส่วนประกอบของพืชชนิดดังกล่าวไปยังต่างประเทศ ยืนยันรัฐบาลปลดล็อกกัญชากัญชงเพื่อประโยชน์ทางด้านการแพทย์และเศรษฐกิจ ซึ่งมีผลบังคับใช้เฉพาะในประเทศไทยเท่านั้น ขอให้ผู้ที่ใช้ผลิตภัณฑ์ หรือยา ที่มีส่วนผสมของกัญชา ตลอดจนมีส่วนต่าง ๆ ของกัญชา กัญชงในครอบครอง ที่จะเดินทางไปต่างประเทศตรวจสอบกฎหมายของประเทศปลายทางเกี่ยวกับข้อกำหนด การอนุญาต ข้อห้ามโดยละเอียด หากพกติดตัวไปจะได้รับโทษ โดยทางกระทรวงการต่างประเทศได้รวบรวมข้อมูล ดังนี้
อินโดนีเซีย ปรับขั้นต่ำ 1 พันล้านรูเปียห์ โทษจำคุก 5 ปี - ตลอดชีวิต หรือโทษสูงสุดประหารชีวิต
ญี่ปุ่น โทษจำคุกไม่เกิน 7 ปี (กรณีนำเข้า/ส่งออก) โทษจำคุกไม่เกิน 10 ปี และปรับไม่เกิน 3 ล้านเยน (กรณีจำหน่าย)
เวียดนาม โทษปรับ 5,000,000 - 500,000,000 เวียดนามด่ง โทษจำคุกตลอดชีวิต หรือโทษสูงสุดประหารชีวิต เนปาล  โทษจำคุกตั้งแต่ 1 เดือน - 10 ปี โทษปรับ 2,000- 900,000 รูปี
เกาหลีใต้ โทษจำคุก 5ปีขึ้นไป หรือตลอดชีวิต (กรณีลักลอบนำเข้า) โทษจำคุกอย่างน้อย 1 ปี (กรณีปลูก/จำหน่าย) โทษจำคุกไม่เกิน 5 ปี และถูกเนรเทศห้ามเดินทางเข้าเกาหลีใต้อีก (กรณีครอบครองหรือเสพ)
สิงคโปร์ โทษจำคุกไม่เกิน 10 ปี ปรับไม่เกิน 20,000 ดอลลาร์สิงคโปร์ หรือทั้งจำทั้งปรับ (กรณีครอบครองหรือเสพ) โทษประหารชีวิต (กรณีลักลอบค้า/นำเข้า/ส่งออก) โทษจำคุก 5-14 ปี หรือปรับ หรือทั้งจำและปรับ
จอร์แดน,อิรัก,ปาเลสไตน์ โทษอย่างรุนแรงตามกฎหมายท้องถิ่น (กรณีครอบครองหรือเสพ)
บรูไนฯ โทษจำคุกอย่างต่ำ 20 ปี สูงสุด 30 ปี และโบย 15 ครั้ง หรือโทษประหารชีวิต (กรณีลักลอบนำเข้า)
กัมพูชา โทษปรับ 100 ล้านเรียล โทษสูงสุดจำคุกตลอดชีวิต
ออสเตรเลีย โทษจำคุกและปรับ (กรณีนำเข้ากัญชา) หมายเหตุ: บุคคลทั่วไปสามารถนำเข้ากัญชงได้เฉพาะบางรายการ และ
เซเนกัล, โกตดิวัวร์,บูร์กินาฟาโซ, กินี, กินี-บิสเซา,มาลี, แกมเบีย, เซียร์ราลีโอน,โตโก, กาบอง, กาบูร์เวร์ดี,ไลบีเรีย, ไนเจอร์ โทษตามกฎหมายประเทศนั้น ๆ ทั้งจำคุกและปรับ
“นอกจากกัญชา กัญชงแล้ว ขอให้ประชาชนคนไทยระมัดระวังการรับฝากสิ่งของผิดกฎหมายเข้าไปในประเทศต่าง ๆ ด้วย ห้ามรับฝากสิ่งของจากผู้อื่นโดยเด็ดขาด แม้กระทั่งญาติพี่น้องขอให้ตรวจสอบสิ่งของที่ฝากอย่างละเอียด เพื่อไม่ตกเป็นเหยื่อของขบวนการค้ายาเสพติด ซึ่งแต่ละประเทศกำหนดโทษไว้อย่างชัดเจน พลเอก ประยุทธ์ จันทร์โอชา นายกรัฐมนตรีย้ำชัดหลังจากที่ประมวลกฎหมายยาเสพติดบังคับใช้ ขอให้ผู้บริหารส่วนราชการทุกท่านทำความเข้าใจกฎหมายใหม่ ร่วมกันขับเคลื่อนสร้างความพร้อม มีแผนขั้นตอนในการทำงาน ติดตามแก้ไขปัญหาในระยะเปลี่ยนผ่านกฎหมาย นำประมวลกฎหมายยาเสพติดไปใช้อย่างเป็นรูปธรรม มีความชัดเจน” นางสาวรัชดาฯ กล่าว
............................
วันศุกร์ที่ 5 สิงหาคม 2565
โฆษกรัฐบาลเผย นายกฯ พอใจ ตัวเลข GDP การเกษตรไตรมาส2 เชื่อมั่นแนวโน้มปี 2565 ขยายตัวต่อเนื่องในทุกสาขาการผลิต พร้อมเดินหน้าส่งเสริมความเข้มแข็งในอุตสาหกรรมสร้างสรรค์
โฆษกรัฐบาลเผย นายกฯ พอใจ ตัวเลข GDP การเกษตรไตรมาส2 เชื่อมั่นแนวโน้มปี 2565 ขยายตัวต่อเนื่องในทุกสาขาการผลิต พร้อมเดินหน้าส่งเสริมความเข้มแข็งในอุตสาหกรรมสร้างสรรค์ สร้างศักยภาพให้กับอุตสาหกรรมไทยสู่ระดับนานาชาติ
วันนี้ (วันที่ 5 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการดำเนินงาน และ พอใจตัวเลข GDPการเกษตรไตรมาส 2 ซึ่งขยายตัวร้อยละ 5.7 เชื่อมั่นว่าแนวโน้มเศรษฐกิจการเกษตรในปี 2565 จะขยายตัวต่อเนื่องในทุกสาขาการผลิต ขอบคุณทุกหน่วยงานที่เกี่ยวข้องร่วมพัฒนาศักยภาพการผลิตสินค้าเกษตรอย่างมีประสิทธิภาพ พร้อมเดินหน้านโยบายส่งเสริมอุตสาหกรรมสร้างสรรค์ มุ่งเน้นการเพิ่มมูลค่าผลิตภัณฑ์ด้วยความคิดสร้างสรรค์ เพื่อสร้างศักยภาพให้กับอุตสาหกรรมไทยสู่ระดับนานาชาติ
โฆษกประจำสำนักนายกรัฐมนตรี กล่าวว่า จากการวิเคราะห์ของสำนักงานเศรษฐกิจการเกษตร พบว่าไตรมาส 2 ของปี 2565 ภาวะเศรษฐกิจการเกษตรขยายตัวร้อยละ 5.7 เปรียบเทียบกับช่วงเดียวกันของปี 2564 ซึ่งขยายตัวร้อยละ 4.1 เนื่องจากหลายปัจจัยเอื้ออำนวย ประกอบกับการดำเนินนโยบายและมาตรการของภาครัฐในด้านการพัฒนาประสิทธิภาพการผลิต การตลาด และวิธีการปลูก ที่ลดภาระต้นทุนการผลิตที่สูงขึ้น ทำให้เกษตรกรสามารถทำการผลิตได้อย่างต่อเนื่อง ขยายการเพาะปลูกมากขึ้น อาทิ สาขาพืช สาขาบริการทางการเกษตร และสาขาป่าไม้
นอกจากนี้ รัฐบาลยังเร่งเดินหน้าขับเคลื่อนการดำเนินกิจกรรม ในเศรษฐกิจภาคอุตสาหกรรม โดยได้ดำเนินการส่งเสริมการส่งออกสินค้าในกลุ่มอุตสาหกรรมสร้างสรรค์ เพื่อนำไปสู่การพัฒนาอย่างยั่งยืนของเศรษฐกิจ และสังคมไทย ด้วยการส่งเสริมการพัฒนาขีดความสามารถให้กับผู้ประกอบการแฟชั่นและเครื่องนุ่งห่ม โดยกรมส่งเสริมอุตสาหกรรม หรือดีพร้อม (DIPROM) ได้จัดทำนโยบายดีพร้อมแคร์ (DIPROM CARE) ที่ปรับให้สอดคล้องกับบริบทของสภาพเศรษฐกิจ พฤติกรรมผู้บริโภคในปัจจุบัน รวมถึงการขับเคลื่อนเศรษฐกิจที่สอดคล้องกับ BCG และมุ่งเน้นการเพิ่มมูลค่าผลิตภัณฑ์ด้วยความคิดสร้างสรรค์ ผ่าน 3 วิธีดีพร้อม ประกอบด้วย 1. ดีพร้อมรักษ์โลก 2.ดีพร้อมอัพสกิล และ 3. ดีพร้อมแบรนด์ดิ้ง โดยคาดว่าจะสามารถเพิ่มมูลค่าทางเศราฐกิจได้เพิ่มขึ้น 1.5 เท่า หรือคิดเป็นมูลค่ากว่า 270 ล้านบาท ของการดำเนินงานในปีที่ผ่านมา
“นายกฯ ชื่นชมทุกหน่วยงานที่มีส่วนเกี่ยวข้องในการร่วมพัฒนาเศรษฐกิจภาคการเกษตร กำชับหน่วยงานต่าง ๆ เตรียมพร้อมรับมือสภาวะความแปรปรวนของสภาพอากาศที่อาจรุนแรงขึ้นในช่วงฤดูฝน และปัญหาเศรษฐกิจโลกที่อาจส่งผลกระทบต่อพี่น้องเกษตรกร โดยรัฐบาลพร้อมเดินหน้าสนับสนุน ช่วยเหลือทุกด้าน โดยเฉพาะอย่างยิ่งนโยบายส่งเสริมความเข้มแข็ง เสริมสร้างศักยภาพ ให้สอดคล้องกับบริบทโลกรูปแบบใหม่ เพื่อนำไปสู่การพัฒนาอย่างยั่งยืนของเศรษฐกิจและสังคมไทย” นายธนกร กล่าว
วันพุธที่ 9 กุมภาพันธ์ 2565
เปิดลงทะเบียนโครงการคนละครึ่ง ระยะที่ 4 สำหรับประชาชนทั่วไปวันแรก 10 กุมภาพันธ์ 2565
โครงการคนละครึ่ง ระยะที่ 4 จะมีการเปิดลงทะเบียนสำหรับประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 ในวันพรุ่งนี้เป็นวันแรก (วันพฤหัสบดีที่ 10 ก.พ.2565) ตั้งแต่เวลา 06.00 น. - 22.59 น. ต่อเนื่องทุกวัน จนกว่าจะครบจำนวนประมาณ 1 ล้านสิทธิ
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่าโครงการคนละครึ่ง ระยะที่ 4 (โครงการฯ ระยะที่ 4) จะมีการเปิดลงทะเบียนสำหรับประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนทั่วไปฯ) ในวันพรุ่งนี้เป็นวันแรก (วันพฤหัสบดีที่ 10 กุมภาพันธ์ 2565) ตั้งแต่เวลา 06.00 น. ถึง 22.59 น. ต่อเนื่องทุกวัน จนกว่าจะครบจำนวนประมาณ 1 ล้านสิทธิ โดยช่องทางการลงทะเบียนแบ่งเป็น 2 กรณี ดังนี้
1) กรณีเป็นประชาชนที่เคยได้รับสิทธิมาตรการ/โครงการอื่นของรัฐที่มีการใช้จ่ายผ่านแอปพลิเคชัน “เป๋าตัง” สามารถลงทะเบียนเข้าร่วมโครงการผ่านแอปพลิเคชัน “เป๋าตัง” หรือ ผ่านเว็บไซต์ www.คนละครึ่ง.com
2) กรณีประชาชนที่ไม่มีแอปพลิเคชัน “เป๋าตัง” สามารถลงทะเบียนเข้าร่วมโครงการผ่านเว็บไซต์ www.คนละครึ่ง.com
ทั้งนี้ ในส่วนของความคืบหน้าโครงการฯ ระยะที่ 4 จากข้อมูลสะสม ณ วันที่ 8 กุมภาพันธ์ 2565 ณ เวลา 23.00 น. พบว่า มีผู้ใช้สิทธิจำนวน 21.17 ล้านราย มียอดการใช้จ่ายรวม 16,334.6 ล้านบาท แบ่งเป็นเงินที่ประชาชนจ่าย 8,269.0 ล้านบาท และรัฐร่วมจ่าย 8,065.6 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 6,062.2 ล้านบาท ร้านธงฟ้า 3,188.6 ล้านบาท ร้าน OTOP 783.8 ล้านบาท ร้านค้าทั่วไป 5,993.9 ล้านบาท ร้านบริการ 283.3 ล้านบาท และกิจการขนส่งสาธารณะ 22.8 ล้านบาท ทั้งนี้ มีประชาชนที่กดยืนยันสิทธิเข้าร่วมโครงการฯ ระยะที่ 4 แล้ว จำนวน 24.67 ล้านราย จากจำนวนผู้ใช้จ่ายโครงการคนละครึ่ง ระยะที่ 3 จำนวน 26.35 ล้านราย และมีผู้ประกอบการเข้าร่วมโครงการฯ ระยะที่ 4 แล้วจำนวน 1.33 ล้านราย โดยเป็นผู้ประกอบการรายใหม่ 205 ราย
ทั้งนี้ ประชาชนทั่วไปฯ ที่ลงทะเบียนโครงการฯ ระยะที่ 4 สำเร็จ จะสามารถใช้สิทธิได้ตั้งแต่วันที่ 17 กุมภาพันธ์ ถึงวันที่ 30 เมษายน 2565
สำนักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทำการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันพุธที่ 22 มิถุนายน 2565
สำรวจพื้นที่เตรียมจัดสร้างระบบบำบัดน้ำเสียชุมชน Onsiteผ่านโครงการจิตอาสาฯ กระทรวงอุตสาหกรรม SCG และ กทม.
สำรวจพื้นที่เตรียมจัดสร้างระบบบำบัดน้ำเสียชุมชน Onsiteผ่านโครงการจิตอาสาฯ กระทรวงอุตสาหกรรม SCG และ กทม.
สำรวจพื้นที่เตรียมจัดสร้างระบบบำบัดน้ำเสียชุมชน Onsite
ผ่านโครงการจิตอาสาฯ กระทรวงอุตสาหกรรม SCG และ กทม.
วันนี้ (21 มิถุนายน 2565) เวลา 13.30 -15.00น. นายทาวัน ทวีถาวรสวัสดิ์  ผู้ตรวจราชการกระทรวงอุตสาหกรรม พร้อมคณะเจ้าหน้าที่กรมโรงงานอุตสาหกรรม และกองตรวจราชการ สำนักงานปลัดกระทรวงอุตสาหกรรม ลงพื้นที่ติดตามโครงการจิตอาสาพัฒนาคลองแสนแสบ เพื่อสำรวจหาจุดติดตั้งระบบบำบัดน้ำเสียชุมชน และเก็บตัวอย่างน้ำก่อนดำเนินการ ณ ศูนย์พัฒนาเด็กเล็กก่อนวัยเรียน มัสยิดกมาลุลอิสลาม เขตคลองสามวา กรุงเทพฯ
โดยมี นายธนัฐจ์กร  ภิรัฐพงศธนากร ผู้ช่วยผู้อำนวยการเขตคลองสามวา ผู้แทนบริษัทปูนซิเมนต์ไทย จำกัด (มหาชน) หรือ SCG และผู้แทนบริษัท ไทยโพลีคอนส์ จำกัด (มหาชน) ที่สนับสนุนโครงการฯ ร่วมด้วย
วันอังคารที่ 31 สิงหาคม 2564
สำนักงานตำรวจแห่งชาติ ชี้แจงข้อวิจารณ์กรณีไวรัสโควิด-19 แพร่ระบาดจากการฝึกตำรวจ
โฆษกสำนักงานตำรวจแห่งชาติ  ระบุมีความจำเป็นต้องฝึกอบรมเจ้าหน้าที่ เพื่อเตรียมความพร้อมในการปฏิบัติภารกิจอยู่เสมอ และได้ปฏิบัติตามมาตรการป้องกันโรคอย่างเคร่งครัด
วันที่ 31 สิงหาคม 2564 พลตำรวจตรี ยิ่งยศ เทพจำนงค์ รองผู้บัญชาการตำรวจภูธรภาค 2 และโฆษกสำนักงานตำรวจแห่งชาติ กล่าวชี้แจงกรณีเกิดการแพร่ระบาดไวรัสโควิด-19 คลัสเตอร์ใหญ่ในพื้นที่ศูนย์ฝึกรบพิเศษ สังกัดตำรวจพลร่ม ค่ายนเรศวร จ.ประจวบคีรีขันธ์ ดังนี้
1. สำนักงานตำรวจแห่งชาติ “มีภารกิจหน้าที่” ในการป้องกันและปราบปรามอาชญากรรม การกระทำความผิดทางอาญา การรักษาความสงบเรียบร้อย การรักษาความปลอดภัยของพี่น้องประชาชน ตลอดจนความมั่นคงของราชอาณาจักร “จึงมีความจำเป็น” ต้องมีการฝึกอบรมเจ้าหน้าที่ เพื่อเตรียมความพร้อมในการปฏิบัติภารกิจอยู่เสมอ
2. สำนักงานตำรวจแห่งชาติ โดยตำรวจภูธรภาค 9 ได้มีหนังสือนำเรียนผู้ว่าราชการจังหวัดประจวบคีรีขันธ์ เรื่องขออนุญาตนำข้าราชการ ตำรวจเดินทางเข้าพื้นที่จังหวัดประจวบคีรีขันธ์ เมื่อ 25 มิ.ย.64 โดยคณะกรรมการควบคุมโรคจังหวัดประจวบคีรีขันธ์ ได้มีมติในที่ประชุมครั้งที่ 27/2564 เมื่อวันที่ 14 ก.ค.64 อนุญาตให้ ตำรวจภูธรภาค 9 ทำการฝึกอบรมหลักสูตรการต่อต้านปราบปรามการก่อความไม่สงบ ณ ศูนย์ฝึกรบ พิเศษฤทธิฤชัย บ้านป่าละอู จ.ประจวบคีรีขันธ์ ระหว่างวันที่ 1 ส.ค.64 ถึง 6 ก.ย.64 โดยให้ปฏิบัติตามมาตรการป้องกันโรค
3. การจัดการฝึกของสำนักงานตำรวจแห่งชาติ “ได้ปฏิบัติตามมาตรการควบคุมการแพร่ระบาดของโรคโควิด-19อย่างเคร่งครัด” โดยมีการตรวจหาเชื้อ (ผลการตรวจ : ไม่พบเชื้อ) การตรวจวัดอุณหภูมิ ใช้เจลแอลกอฮอล์ สวมหน้ากากอนามัย ห้ามมิให้ออกจากพื้นที่ฝึก หรือมิให้ผู้ใดเข้าเยี่ยมผู้รับการฝึก
ตลอดจนได้มีการฉีดวัคซีนให้กับครูฝึก/ผู้เข้ารับการฝึกทุกนายครบ 2 เข็มแล้ว
4. ต่อมาในสัปดาห์ที่ 2 ของการฝึกพบว่ามีแม่ครัวนำเด็กเข้ามาช่วยเสริฟอาหารในพื้นที่การฝึก ภายหลังพบว่า ครอบครัวของเด็กดังกล่าวติดเชื้อโควิด-19 ทางกองอำนวยการฝึกจึงได้ประสาน สสจ.ประจวบคีรีขันธ์ เข้ามาทำการตรวจเชื้อให้กับกำลังพลพร้อมเจ้าหน้าที่ทั้งหมด พบว่ามีผู้ติดเชื้อ 334 คน (กำลังพล 324 คน ครูฝึก 5 คน เจ้าหน้าที่ 3 คน แม่ครัว 2 คน)
5. สำหรับ “กำลังพลที่ติดเชื้อ” ทางสำนักงานตำรวจแห่งชาติได้ “นำตัวเข้ารับการรักษาแล้ว” ส่วน “ผู้ที่ตรวจไม่พบเชื้อ” ก็ได้ “กักตัวไว้ในพื้นที่” เพื่อสังเกตอาการเรียบร้อยแล้ว
สำนักงานตำรวจแห่งชาติขอยืนยันว่า ได้ปฏิบัติตามมาตรการป้องกันการแพร่ระบาดของโรคโควิด-19 อย่างเคร่งครัด และจะดำเนินการรักษาดูแลกำลังพลที่เชื้อฯ อย่างเต็มที่ ตลอดจนกำชับให้เจ้าหน้าที่ตำรวจทุกนายปฏิบัติตามมาตรการฯ อย่างเคร่งครัดอยู่เสมอ จึงขอให้พี่น้องประชาชนมั่นใจในการดำเนินการของสำนักงานตำรวจแห่งชาติ
วันศุกร์ที่ 18 กุมภาพันธ์ 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าการใช้สิทธิโครงการคนละครึ่ง ระยะที่ 4 โดยจากข้อมูลสะสม ณ วันที่ 16 กุมภาพันธ์ 2565 ณ เวลา 23.00 น. พบว่า มีผู้ใช้สิทธิจำนวน 24.07 ล้านราย มียอดการใช้จ่ายรวม 31,589.7 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการใช้สิทธิโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 16 กุมภาพันธ์ 2565 ณ เวลา 23.00 น. พบว่า มีผู้ใช้สิทธิจำนวน 24.07 ล้านราย มียอดการใช้จ่ายรวม 31,589.7 ล้านบาท แบ่งเป็นเงินที่ประชาชนจ่าย 16,014.1 ล้านบาท และรัฐร่วมจ่าย 15,575.6 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 12,483.2 ล้านบาท ร้านธงฟ้า 5,743 ล้านบาท ร้าน OTOP 1,443.3 ล้านบาท ร้านค้าทั่วไป 11,323.6 ล้านบาท ร้านบริการ 545.6 ล้านบาท และกิจการขนส่งสาธารณะ 51 ล้านบาท โดยมีประชาชนที่ลงทะเบียนสำเร็จทั้งหมด 26.35 ล้านราย ทั้งนี้ มีประชาชนที่กดยืนยันสิทธิเข้าร่วมโครงการฯ ระยะที่ 4 แล้ว จำนวน 25.43 ล้านราย จากจำนวนผู้ใช้จ่ายโครงการคนละครึ่ง ระยะที่ 3 จำนวน 26.35 ล้านราย สำหรับผู้ประกอบการเข้าร่วมโครงการฯ ระยะที่ 4 มีผู้ประกอบการเข้าร่วมแล้วจำนวน 1.34 ล้านราย โดยเป็นผู้ประกอบการรายใหม่ 1.89 หมื่นราย
นอกจากนี้ โฆษกกระทรวงการคลังยังได้กล่าวว่า ประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 ที่ลงทะเบียนเข้าร่วมโครงการฯ ระยะที่ 4 สำเร็จแล้ว สามารถเริ่มใช้จ่ายได้วันนี้เป็นวันแรกจนถึงวันที่ 30 เมษายน 2565 ทั้งนี้ สำหรับประชาชนที่เข้าร่วมโครงการคนละครึ่ง ระยะที่ 3 ยังสามารถกดยืนยันสิทธิเข้าร่วมโครงการฯ ระยะที่ 4 ผ่านแอปพลิเคชัน “เป๋าตัง” อย่างต่อเนื่อง โดยจะต้องเริ่มใช้สิทธิโครงการฯ ระยะที่ 4 ภายในวันที่ 28 กุมภาพันธ์ 2565 เวลา 22.59 น. หากพ้นกำหนดดังกล่าวจะถูกตัดสิทธิ
สำนักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทำการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันจันทร์ที่ 8 สิงหาคม 2565
ครม. อนุมัติ 2,021 ล้านบาท จ่ายค่ารักษาพยาบาล - ฉีดวัคซีน กลุ่มบุคคลไร้สถานะและสิทธิ
.....
ที่ประชุม ครม. (2 ส.ค. 65) เห็นชอบกรอบวงเงิน 2,021.4692 ล้านบาท เพื่อเป็นค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคโควิด-19 ให้กับหน่วยบริการ ที่ตรวจรักษาพยาบาลกลุ่มบุคคลที่มีปัญหาสถานะ/ไม่ใช่คนไทย เพื่อป้องกันและลดการแพร่กระจายของโรคสู่คนไทยจากการเปิดประเทศและเตรียมการสู่โรคประจำถิ่น ซึ่งได้ดำเนินการไปแล้วในช่วงเดือน ต.ค. 64 – มิ.ย. 65
.
แบ่งเป็น ค่ารักษาพยาบาลแก่กลุ่มผู้ไร้สิทธิการรักษาพยาบาลโควิด-19 วงเงิน 1,923.1426 ล้านบาท และโครงการค่าฉีดวัคซีนกลุ่มบุคคลที่มีปัญหาสถานะและสิทธิ รวมทั้งผู้ที่ไม่ใช่ประชาชนไทย วงเงิน 98.3266 ล้านบาท
.
กลุ่มเป้าหมายที่รักษา เช่น คนต่างด้าวไร้สิทธิเบิกค่ารักษาพยาบาล - ผู้ไร้สัญชาติ - ผู้มีประกันสุขภาพคนต่างด้าว - แรงงานต่างด้าว เนื่องจากสิทธิประโยชน์ไม่ครอบคลุมการรักษาโรคโควิด-19 รวมถึงผู้ที่มีอาการไม่พึงประสงค์จากการฉีดวัคซีน
#ไทยคู่ฟ้า#ร่วมต้านโควิด19
-------------------
วันศุกร์ที่ 30 กรกฎาคม 2564
ประกาศ ขสมก. ประจำวันที่ 30 กรกฎาคม 2564​ พบพนักงานติดเชื้อไวรัส COVID-19 จำนวน 23 ราย
ประกาศ ขสมก. ประจำวันที่ 30 กรกฎาคม 2564​ พบพนักงานติดเชื้อไวรัส COVID-19 จำนวน 23 ราย
1) พนักงานขับรถโดยสารปรับอากาศ สาย 79 เพศชาย อายุ 43 ปี (ปัจจุบันปฏิบัติหน้าที่ฉีดพ่นแอลกอฮอล์ภายในสถานที่ทำการอู่บรมราชชนนี และรถโดยสารภายในอู่บรมราชชนนี)
2) เจ้าหน้าที่บริหารงานทั่วไป ระดับ 4 งานบริหารงานบุคคล อู่คลองเตย เขตการเดินรถที่ 4 เพศหญิง อายุ 46 ปี
3) พนักงานขับรถโดยสารธรรมดา สาย 63 เพศชาย อายุ 48 ปี
4) พนักงานเก็บค่าโดยสารรถธรรมดา สาย 63 เพศหญิง อายุ 46 ปี
5) พนักงานเก็บค่าโดยสารรถธรรมดา สาย 180 เพศหญิง อายุ 51 ปี
6) พนักงานเก็บค่าโดยสารรถธรรมดา สาย 3 เพศหญิง อายุ 38 ปี
7) พนักงานขับรถโดยสารปรับอากาศ สาย 511 เพศหญิง อายุ 44 ปี
8) พนักงานเก็บค่าโดยสารรถธรรมดา สาย 54 เพศชาย อายุ 33 ปี
9) พนักงานเติมน้ำมันรถโดยสาร อู่คลองเตย เขตการเดินรถที่ 4 เพศชาย อายุ 56 ปี
10) ผู้ช่วยผู้จัดการสาย 53 อู่บรมราชชนนี เขตการเดินรถที่ 6 เพศชาย อายุ 56 ปี
11) พนักงานขับรถโดยสารธรรมดา สาย 47 เพศชาย อายุ 27 ปี
12) พนักงานเก็บค่าโดยสารรถธรรมดา สาย 26 เพศหญิง อายุ 20 ปี
13) พนักงานขับรถโดยสารธรรมดา สาย 47 เพศชาย อายุ 42 ปี
14) พนักงานเก็บค่าโดยสารรถธรรมดา สาย 156 เพศชาย อายุ 29 ปี
15) พนักงานเก็บค่าโดยสารรถธรรมดา สาย 145 เพศหญิง อายุ 33 ปี
16) พนักงานขับรถโดยสารธรรมดา สาย 195 เพศชาย อายุ 25 ปี
17) พนักงานเก็บค่าโดยสารรถธรรมดา สาย 195 เพศหญิง อายุ 27 ปี
18) พนักงานขับรถโดยสารธรรมดา สาย 16 เพศหญิง อายุ 34 ปี
19) พนักงานเก็บค่าโดยสารรถธรรมดา สาย 23 เพศหญิง อายุ 39 ปี
20) พนักงานขับรถโดยสารธรรมดา สาย 93 เพศชาย อายุ 27 ปี
21) พนักงานขับรถโดยสารรถธรรมดา สาย 45 เพศชาย อายุ 34 ปี
22) พนักงานขับรถโดยสารปรับอากาศ สาย 555 เพศหญิง อายุ 50 ปี
23) หัวหน้างานแผนงานเขต เขตการเดินรถที่ 4 เพศชาย อายุ 55 ปี
วันอังคารที่ 1 กุมภาพันธ์ 2565
TEST & GO scheme to resume on Feb 1 while PM hands down policy to promote Thailand’s soft power
TEST & GO scheme to resume on Feb 1 while PM hands down policy to promote Thailand’s soft power
January 31, 2022, Government Spokesperson Thanakorn Wangboonkongchana disclosed that the Thai Government, under the policy direction of Prime Minister and Defense Minister Gen. Prayut Chan-o-cha, has made approval to the resumption of the TEST & GO scheme from February 1, 2022 onward. All concerned agencies are now ready to receive overseas travelers under highest level of public health measures.
Suvarnabhumi Airport, which is the frontline zone, has been prepared to welcome and accommodate an increase of travelers once again under the “covid free setting”. Ministry of Public Health has also closely collaborated with the Tourism Council of Thailand (TCT) to ensure strict implementation of public health measures and to develop response plan against future recurrence of the pandemic.
According to the Government Spokesperson, it is expected that approx. 200,000- 300,000 travelers will enter into Thailand in February, about the same number as in December 2021, and is likely to increase in March. According to theWashington Post, Thailand is one of the most popular tourist destinations in 2022 among the Americans. It stated that although traveler interest in Asia is extremely low compared to pre-pandemic times, travel advisers are beginning to see more requests for Thailand. They are especially interested in wellness tours with activities such as yoga and Muay Thai training.
In order to attract more tourists, the Prime Minister has handed down a policy to promote Thailand’s soft power, i.e., sports, food, movies, music, performances, arts, which would add value to the country’s creative economy. In addition to boosting the country’s positive image, soft power will also generate considerable revenues to the country. The Prime Minister also emphasized promotion of Thai cultural elements of 5Fs (flexibility, fun, full flavors, friendliness, and life-fulfilling), and wellness tourism where Thailand has high potentials. All concerned agencies are instructed to work in an integrative manner, and develop clear targets and promotion plans. Thai people are also urged to be a good host and take pride in the “Thainess”, while the Government strives to implement policies that are most beneficial to the country and people.
วันจันทร์ที่ 4 เมษายน 2565
โฆษกรัฐบาลเผย นายกฯ สนับสนุนการรีไซเคิลรถยนต์เก่าหวังลดปัญหาฝุ่น PM 2.5 และลดต้นทุน และลดการนำเข้าเหล็กจากต่างประเทศ
โฆษกรัฐบาลเผย นายกฯ สนับสนุนการรีไซเคิลรถยนต์เก่าหวังลดปัญหาฝุ่น PM 2.5 และลดต้นทุน และลดการนำเข้าเหล็กจากต่างประเทศ
วันนี้ (4 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบการดำเนินการสนับสนุนการรีไซเคิลซากรถทั่วประเทศ ตามมาตรการรองรับขยะจากซากรถยนต์เก่าที่หมดอายุการใช้งานในประเทศ อีกทั้งช่วยลดปริมาณการนำเข้าเหล็กจากต่างประเทศ และช่วยลดปัญหาฝุ่น PM 2.5 ขอบคุณหน่วยงานที่เกี่ยวข้องที่ช่วยผลักดันการทำงานตามนโยบายเพื่อร่วมพัฒนาประเทศ
จากสถิติประเทศไทยมีรถยนต์ที่มีอายุการใช้งานมากกว่า 20 ปี ทุกประเภท รวมทั้งสิ้น 5,033,307 คัน ซึ่งหากไม่ได้รีไซเคิลให้ถูกต้องเหมาะสม ในอีก 20 ปีข้างหน้า รถยนต์ที่มีอายุการใช้งานมากกว่า 20 ปี จะเพิ่มเป็น 16 ล้านคัน รถยนต์เก่าเหล่านี้หากนำมาใช้งาน และขาดการบำรุงรักษาตามมาตรฐานจะเป็นหนึ่งในสาเหตุหลักของปัญหาฝุ่น PM 2.5 ประกอบกับ การรีไซเคิลที่ถูกต้อง มีประสิทธิภาพ จะสามารถนำทรัพยากรจากการแยกซากรถมาหมุนเวียนให้กลายเป็นชิ้นส่วนที่เป็น ประโยชน์ต่ออุตสาหกรรม ซึ่งจะลดปริมาณการนำเข้าเหล็กจากต่างประเทศ ซึ่งในรถยนต์หนึ่งคันมีสัดส่วนเหล็กมากถึง 69%
โฆษกประจำสำนักนายกฯ กล่าวว่า ประเทศไทยโดยกระทรวงอุตสาหกรรม ได้ลงนามบันทึกความร่วมมือ (MOU) โครงการสาธิตสำหรับการใช้ทรัพยากรหมุนเวียนที่คำนึงถึงการอนุรักษ์พลังงานเพื่อการรีไซเคิลทรัพยากรอย่างมีประสิทธิภาพ และเหมาะสมสำหรับซากยานพาหนะที่หมดอายุใช้งานในประเทศไทย (ELV Project: End-of-life Vehicles in Thailand) ร่วมกับการนิคมอุตสาหกรรมแห่งประเทศไทย และ องค์การพัฒนาพลังงานใหม่และเทคโนโลยีอุตสาหกรรมแห่งประเทศญี่ปุ่น (NEDO: New Energy and Industrial Technology Development) ซึ่งนายกรัฐมนตรีเชื่อมั่นว่า จะเป็นโอกาสสร้างศักยภาพ และการแข่งขันให้ไทย โดยไทยจะเป็นต้นแบบการรีไซเคิลทั้งในประเทศ และในภูมิภาคเอเชีย ต่อไปในอนาคต ด้วยวิสัยทัศน์ และการดำเนินนโยบายของนายกรัฐมนตรีที่ต้องการแก้ไขปัญหาในภาพรวม ซึ่งในการแก้ไขแต่ละปัญหานั้น สามารถสร้างโอกาส สร้างลู่ทางพัฒนาประเทศร่วมกันไปด้วย นายกรัฐมนตรีจึงได้สั่งการให้หน่วยงานที่เกี่ยวข้องร่วมบูรณาการการทำงานหาแนวทางการทำงานร่วมกันเพื่อให้ธุรกิจเกี่ยวกับการรีไซเคิลรถยนต์ที่หมดอายุการใช้งานขยายตัว ซึ่งนอกจากจะสร้างงานสร้างอาชีพ เกิดโอกาสการเติบโตของประชาชน ยังสามารถแก้ปัญหาลดขยะซากรถ นำรถยนต์ที่หมดอายุการใช้งานมาหมุนเวียนให้กลายเป็นชิ้นส่วนที่เป็นประโยชน์ต่ออุตสาหกรรม และสามารถต่อยอดแนวความคิดให้ไทยเป็นต้นแบบเกิดระบบจัดการซากรถยนต์อย่างมีประสิทธิภาพ โดยนายกฯ ขอบคุณทุกหน่วยงานที่เกี่ยวข้องในการร่วมหาแนวคิดต่อยอดทรัพยากรที่มีอยู่ในประเทศให้เกิดประโยชน์สูงสุด
วันจันทร์ที่ 28 มิถุนายน 2564
ก.อุตฯ จัดกิจกรรมจิตอาสา “มีแล้วแบ่งปัน” มูลนิธิช่วยคนปัญญาอ่อนแห่งประเทศไทย
นายบรรจง สุกรีฑา และ นายใบน้อย สุวรรณชาตรี ผู้ตรวจราชการกระทรวงอุตสาหกรรม  ได้รับมอบหมายจาก ปลัดกระทรวงอุตสาหกรรม ให้เป็นผู้แทนทำกิจกรรมจิตอาสา  ณ ที่ทำการมูลนิธิฯ ถนนเพชรบุรี เขตราชเทวี กรุงเทพฯ
วันนี้ (28 มิถุนายน 2564) นายบรรจง สุกรีฑา และ นายใบน้อย สุวรรณชาตรี ผู้ตรวจราชการกระทรวงอุตสาหกรรม ได้รับมอบหมายจาก ปลัดกระทรวงอุตสาหกรรม ให้เป็นผู้แทนทำกิจกรรมจิตอาสา “มีแล้วแบ่งปัน” มอบสิ่งของอุปโภคบริโภค ได้แก่ น้ำดื่ม นม น้ำตาลทราย ขนมจีบซาลาเปา แอลกอฮอล์ฆ่าเชื้อโรค หน้ากากอนามัย ของใช้ในชีวิตประจำวัน ของผู้บริหารและข้าราชการ สปอ. ร่วมบริจาคให้กับ มูลนิธิช่วยคนปัญญาอ่อนแห่งประเทศไทยในพระบรมราชินูปถัมภ์ โดยมี นายสุริยะ ประสาทบัณฑิตย์ รองประธานมูลนิธิฯ คนที่ 1 เป็นตัวแทนรับมอบ และจะนำไปส่งมอบต่อให้ศูนย์ย่อยในกำกับ จำนวน 6 แห่งในเขตกรุงเทพฯ
โดยกิจกรรมดังกล่าวจัดขึ้นเพื่อเฉลิมพระเกียรติสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา โดยมีกรรมการ ผู้บริหารของมูลนิธิฯ คุณวิภารัตน์ ฉิมบุรุษ รองผู้จัดการฝ่ายประสานรัฐกิจ บจก. ซีพีแรม นางพงษ์ศิริ วรรณศรี ผู้อำนวยการกองตรวจราชการ และข้าราชการ สำนักงานปลัดกระทรวงอุตสาหกรรม เข้าร่วมกิจกรรมดังกล่าว ณ ที่ทำการมูลนิธิฯ ถนนเพชรบุรี เขตราชเทวี กรุงเทพฯ
วันจันทร์ที่ 27 กันยายน 2564
ประกาศ ขสมก. ประจำวันที่ 26 กันยายน 2564​ พบพนักงานติดเชื้อไวรัส COVID-19 จำนวน​ 2 ราย
ประกาศ ขสมก. ประจำวันที่ 26 กันยายน 2564​ พบพนักงานติดเชื้อไวรัส COVID-19 จำนวน​ 2 ราย
1)​ พนักงานเก็บค่าโดยสารรถธรรมดา สาย 82 เพศหญิง อายุ 57 ปี
2) พนักงานเก็บค่าโดยสารรถธรรมดา สาย 26 เพศหญิง อายุ 47 ปี
วันศุกร์ที่ 28 มกราคม 2565
ไทย-จีนกระชับสัมพันธ์แน่นแฟ้น จัดคอนเสิร์ตฉลองตรุษจีน “สุขสันต์วันตรุษจีน ยินดีต้อนรับโอลิมปิกฤดูหนาว” ปี ค.ศ. 2022 ในรูปแบบออนไลน์รับชมทางช่อง NBT 2HD และสื่อออนไลน์ต่างๆ 30 ม.ค.
ไทย-จีนกระชับสัมพันธ์แน่นแฟ้น จัดคอนเสิร์ตฉลองตรุษจีน “สุขสันต์วันตรุษจีน ยินดีต้อนรับโอลิมปิกฤดูหนาว” ปี ค.ศ. 2022 ในรูปแบบออนไลน์รับชมทางช่อง NBT 2HD  และสื่อออนไลน์ต่างๆ 30 ม.ค. นี้
ไทย-จีนกระชับสัมพันธ์แน่นแฟ้น จัดคอนเสิร์ตฉลองตรุษจีน “สุขสันต์วันตรุษจีน ยินดีต้อนรับโอลิมปิกฤดูหนาว”    ปี ค.ศ. 2022 ในรูปแบบออนไลน์รับชมทางช่อง NBT 2HD และสื่อออนไลน์ต่างๆ 30 ม.ค. นี้
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายพัฒนาความสัมพันธ์ด้านวัฒนธรรมกับต่างประเทศและส่งเสริมบทบาททางวัฒนธรรมของไทยในเวทีโลก ซึ่งประเทศไทยกับสาธารณรัฐประชาชนจีนมีความสัมพันธ์อันแน่นแฟ้นและมิตรภาพที่ดีต่อกันมาอย่างยาวนาน และมีความเชื่อมโยงทางวัฒนธรรมระหว่างกัน ดังคำกล่าวที่ว่า “จีนไทยใช่อื่นไกล เป็นพี่น้องกัน” โดยเทศกาลตรุษจีน เป็นเทศกาลดั้งเดิมที่ประชาชนของทั้งสองชาติต่างมีการเฉลิมฉลองกัน อีกทั้งปีนี้เทศกาลตรุษจีน ซึ่งตรงกับวันที่ 1 กุมภาพันธ์ 2565 เป็นช่วงเวลาใกล้เคียงกับพิธีเปิดงานโอลิมปิกฤดูหนาวที่ปักกิ่ง ในวันที่ 4 กุมภาพันธ์ 2565 ดังนั้น ประเทศไทยโดยวธ.ร่วมกับสถานเอกอัครราชทูตสาธารณรัฐประชาชนจีนประจำประเทศไทย ศูนย์วัฒนธรรมแห่งประเทศจีน ณ กรุงเทพฯ วงดุริยางค์จีนแห่งชาติและสถาบันดนตรีกัลยาณิวัฒนา จัดคอนเสิร์ตเฉลิมฉลองวันตรุษจีน “สุขสันต์วันตรุษจีน ยินดีต้อนรับโอลิมปิกฤดูหนาว” ปี ค.ศ. 2022 ในรูปแบบออนไลน์ในวันที่ 30 มกราคม 2565 เวลา 15.05 น. โดยออกอากาศเผยแพร่ทางสถานีโทรทัศน์แห่งประเทศไทย NBT 2HD พร้อมกันนี้ในช่วงเวลาเดียวกันได้เผยแพร่ผ่านช่องทางสื่อออนไลน์อื่นๆด้วย อาทิ ทาง Youtube : สำนักงานปลัดกระทรวงวัฒนธรรม เพจเฟซบุ๊กกองการต่างประเทศ สำนักงานปลัดกระทรวงวัฒนธรรม สถาบันดนตรีกัลยาณิวัฒนา ศูนย์วัฒนธรรมแห่งประเทศจีน ณ กรุงเทพฯ และวงดุริยางค์จีนแห่งชาติ
รัฐมนตรีว่าการกระทรวงวัฒนธรรม กล่าวอีกว่า กิจกรรมคอนเสิร์ตเฉลิมฉลองวันตรุษจีน “สุขสันต์วันตรุษจีน ยินดีต้อนรับโอลิมปิกฤดูหนาว” ปีค.ศ. 2022 ในรูปแบบออนไลน์ในครั้งนี้ได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพรเนื่องในเทศกาลตรุษจีน และนายหาน จื้อเฉียง เอกอัครราชทูตสาธารณรัฐประชาชนจีนประจำประเทศไทยกล่าวอวยพรเนื่องในเทศกาลตรุษจีน และการแสดงดนตรีพื้นบ้านจีนโดยวง China National Traditional Orchestra ซึ่งเป็นวงดุริยางศ์จีนแห่งชาติแสดงดนตรีประกอบด้วยบทเพลงเทศกาลตรุษจีน , เสน่ห์แห่งฤดูหนาว, เรื่องราวในปักกิ่ง, ท่าเกอสิง, ซ่วนต้งและหนิว โต่วหู พร้อมกันนี้ได้อัญเชิญบทเพลงพระราชนิพนธ์คำหวาน (Sweet Words) ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาแสดงดนตรีในโอกาสนี้ด้วย และการแสดงดนตรีโดยสถาบันดนตรีกัลยาณิวัฒนาด้วยบทเพลงมะลิงามและเพลงไทย ซึ่งกิจกรรมนี้เป็นการกระชับความสัมพันธ์และความร่วมมือด้านวัฒนธรรมระหว่างสองประเทศให้แน่นแฟ้นยิ่งขึ้น และนำไปสู่ความร่วมมือด้านอื่นๆ ต่อไป ทั้งนี้ วธ.ขอเชิญชวนชาวไทยรับชมคอนเสิร์ตเฉลิมฉลองวันตรุษจีนในรูปแบบออนไลน์ผ่านทางสถานีโทรทัศน์แห่งประเทศไทย NBT 2HD และช่องทางสื่อออนไลน์ต่างๆ
วันพฤหัสบดีที่ 24 กุมภาพันธ์ 2565
​โฆษกรัฐบาลเผย "นายกฯ" ทุ่มเทดูแลผู้ติดเชื้อโควิด - 19 รอบด้านครอบคลุมทุกระดับอาการ ยอดผู้ติดเชื้อต่ำกว่าหลายประเทศในภูมิภาค
​โฆษกรัฐบาลเผย "นายกฯ" ทุ่มเทดูแลผู้ติดเชื้อโควิด - 19 รอบด้านครอบคลุมทุกระดับอาการ ยอดผู้ติดเชื้อต่ำกว่าหลายประเทศในภูมิภาค โดยนายก ฯ กำชับบริหารจัดการระบบ HI – CI และศูนย์พักคอย ทั่วประเทศให้มีประสิทธิภาพ พร้อมเร่งสื่อสารความเข้าใจประชาชน
วันนี้ (24 กุมภาพันธ์ 2565) นายธนกร วังบุญคงชนะ โฆษกประจำสำนักนายกรัฐมนตรี ยืนยันรัฐบาลไทยให้ความสำคัญดูแลผู้ป่วยโควิด -19 รอบด้าน และทุกระดับอาการ ทั้งผู้ป่วยที่มีอาการน้อย จนถึงอาการรุนแรง ซึ่งเป็นไปตามนโยบายและข้อสั่งการพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ซึ่งที่ผ่านมาได้มีใช้จ่ายค่าบริการรักษาโควิด ปี 2563 จ่ายไป 3,841 ล้านบาท ปี 2564 จ่ายไป 97,747 ล้านบาท และปี 2565 จ่ายไปแล้ว 32,488 ล้านบาท รวม 134,076 ล้านบาท และอยู่ระหว่างการของบเพิ่มอีก 51,065 ล้านบาท ขณะนี้โรค โควิด 19 ยังเป็นโรคฉุกเฉินและยังสามารถเข้ารับการรักษาได้ทุกที่ นายกรัฐมนตรีในฐานะผอ. ศบค. ยังทุ่มเทการบริหารจัดการสถานการณ์โควิด-19 ของไทยได้อย่างมีประสิทธิภาพ ปรากฏในรอบสัปดาห์ที่ผ่านมา สถานการณ์การแพร่ระบาดโควิด-19 ไทยอยู่ในระดับควบคุมและมีจำนวนผู้ติดเชื้อและเสียชีวิตต่ำกว่าหลายประเทศในภูมิภาค เช่น เกาหลีใต้พบผู้ติดเชื้อในช่วง 7 วันที่ผ่าน 652,938 ราย เสียชีวิต 348 ราย ญี่ปุ่น 572,555 ราย เสียชีวิต 1,462 ราย เวียดนาม 282,214 ราย เสียชีวิต 568 ราย มาเลเซีย 185,229 ราย เสียชีวิต 241 ราย อินเดีย 158,986 ราย เสียชีวิต 2,983 ตามลำดับ ขณะที่ประเทศไทยอยู่ในอันดับที่ 24 ที่สำคัญ นายกรัฐมนตรียังขอให้ทุกฝ่ายต้องปฏิบัติตามมาตรการป้องกันการติดเชื้อแบบครอบจักรวาล (Universal Prevention) มาตรการ Covid Free Setting อย่างเคร่งครัด
วันนี้ จำนวนผู้ติดเชื้อโควิด - 19 รายใหม่วันนี้ รวม 23,557 ราย จำแนกเป็นผู้ป่วยจากในประเทศ 23,329 ราย ผู้ป่วยมาจากต่างประเทศ 228 ราย ผู้ป่วยสะสม 570,915 ราย (ตั้งแต่ 1 มกราคม 2565) หายป่วยกลับบ้าน 16,131 ราย หายป่วยสะสม 422,095 ราย (ตั้งแต่ 1 มกราคม 2565) ผู้ป่วยกำลังรักษา 180,993 ราย เสียชีวิต 38 ราย ล่าสุดการให้บริการวัคซีน โควิด-19 สะสมอยู่ที่ 122,574,300 โดส เข็มที่ 1 ฉีดสะสม 53,304,662 โดส เข็มที่ 2 ฉีดสะสม 49,584,724 โดส เข็มที่ 3 ฉีดสะสม 18,130,002 โดส เข็มที่ 4 ฉีดสะสม 1,554,912 โดส
โฆษกประจำสำนักนายกรัฐมนตรี ยังกล่าวว่า นายกรัฐมนตรียังกำชับการจัดการระบบ HI – CI การรักษาตนเองที่บ้าน (Home Isolation : HI) และกักตัวที่ชุมชน (Community Isolation : CI) รวมทั้งศูนย์พักคอย ทั้งในกรุงเทพและในจังหวัดที่มีการระบาดสูง เพื่อรับรองผู้ป่วยที่จัดอยู่ในกลุ่มสีเขียวที่ไม่มีอาการหรือมีอาการน้อยให้ครอบคลุมทุกพื้นที่และมีประสิทธิภาพ พร้อมให้สำรองเตียงในโรงพยาบาลสำหรับรองรับผู้ป่วยกลุ่มสีเหลืองและสีแดงที่จัดอยู่ในกลุ่มเสี่ยง ขอให้หน่วยงานที่เกี่ยวข้องเร่งสื่อสารทำความเข้าใจประชาชนเกี่ยวกับการใช้สิทธิและเข้าสู่ระบบการรักษาให้ชัดเจน
............................
วันอังคารที่ 13 กรกฎาคม 2564
ประกาศ ขสมก. ประจำวันที่ 13 กรกฎาคม 2564 พนักงานติดเชื้อไวรัส COVID-19 จำนวน 13 ราย
ประกาศ ขสมก. ประจำวันที่ 13 กรกฎาคม 2564 พนักงานติดเชื้อไวรัส COVID-19 จำนวน 13 ราย
1) พนักงานนายท่าอู่คลองเตย เขตการเดินรถที่ 4
2) พนักงานเก็บค่าโดยสารรถปรับอากาศ สาย 77 เขตการเดินรถที่ 4
3) พนักงานเก็บค่าโดยสารรถธรรมดา สาย 7ก เขตการเดินรถที่ 6
4) พนักงานเก็บค่าโดยสารรถธรรมดา สาย 111 เขตการเดินรถที่ 5
5) พนักงานเก็บค่าโดยสารรถธรรมดา สาย 180 เขตการเดินรถที่ 4
6) พนักงานเก็บค่าโดยสารรถปรับอากาศ สาย 2 เขตการเดินรถที่ 3
7) พนักงานเก็บค่าโดยสารรถปรับอากาศ สาย 511 เขตการเดินรถที่ 3
8) พนักงานขับรถโดยสารปรับอากาศ สาย 77 เขตการเดินรถที่ 4
9) พนักงานขับรถโดยสารธรรมดา สาย 80ก เขตการเดินรถที่ 6
10) พนักงานขับรถโดยสารธรรมดา สาย 96 เขตการเดินรถที่ 2
11) พนักงานขับรถโดยสารธรรมดา สาย 111 เขตการเดินรถที่ 5
12) พนักงานขับรถโดยสารปรับอากาศ สาย 502 เขตการเดินรถที่ 2
13) พนักงานเก็บค่าโดยสารรถธรรมดา สาย 26 เขตการเดินรถที่ 2
วันอังคารที่ 24 พฤษภาคม 2565
นายกฯ ชื่นชมความสำเร็จทัพนักกีฬาไทย หลังปิดฉากซีเกมส์ครั้งที่ 31 คว้าเหรียญรางวัลรวม 331 เหรียญ
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม ชื่นชมความสำเร็จของทัพนักกีฬาไทยในการแข่งขันกีฬาซีเกมส์ ครั้งที่ 31 ณ ประเทศเวียดนาม ระหว่างวันที่ 12 - 23 พ.ค. 65 หลังร่วมติดตามและส่งกำลังใจแก่ทุกฝ่ายมาอย่างต่อเนื่อง
.
ซึ่งปีนี้ประเทศไทยคว้าชัยในหลายชนิดกีฬา กวาดรางวัลไปทั้งสิ้น 331 เหรียญ ประกอบด้วย 92 เหรียญทอง 103 เหรียญเงิน 136 เหรียญทองแดง และสร้างประวัติศาสตร์การแข่งขัน ทำสถิติใหม่ในบางประเภทกีฬา ถือเป็นความภาคภูมิใจของชาติในการพัฒนาทรัพยากรบุคคลด้านกีฬา พร้อมขอบคุณทุกฝ่ายที่ร่วมผลักดันศักยภาพนักกีฬาไทยอย่างต่อเนื่อง ซึ่งรัฐบาลพร้อมสนับสนุนการแข่งขันทุกระดับ ทั้งนี้ หากนักกีฬาคนไหนอาจจะไม่ประสบความสำเร็จในการแข่งขันครั้งนี้ ไม่ต้องเสียกำลังใจ ให้ถือว่าทำหน้าที่ดีที่สุดเพื่อประเทศชาติแล้ว
.
สำหรับตอนท้ายของพิธีปิดการแข่งขันกีฬาซีเกมส์ ครั้งที่ 31 ประเทศเวียดนามได้ส่งมอบการเป็นเจ้าภาพจัดการแข่งขันกีฬาซีเกมส์ ครั้งที่ 32 ในปีหน้า แก่ประเทศกัมพูชา ซึ่งจะจัดขึ้นระหว่างวันที่ 5 - 17 พ.ค. 66 ณ กรุงพนมเปญ ประเทศกัมพูชา
#ไทยคู่ฟ้า #ร่วมต้านโควิด19
-------------------
วันพฤหัสบดีที่ 18 สิงหาคม 2565
เริ่มงวดนี้ สำนักงานสลากฯ เพิ่มเมนูลดราคาสลาก ประชาชนมีโอกาสซื้อสลากในราคาที่ถูกกว่า 80 บาทได้
ยอดจำหน่ายสลากดิจิทัล งวด 1 กันยายน 2565 จำนวน 10.3 ล้านใบ วันแรก ยอดขาย 7.1 ล้านใบ ผู้ซื้อ 9.5 แสนราย และในงวดนี้ ได้มีการเปิดตัวเลือกเพิ่ม ให้ผู้ขายสามารถลดราคาของสลากได้ ซึ่งจะทำให้ประชาชนสามารถซื้อสลากในราคาที่ถูกกว่า 80 บาทได้ด้วย
วันนี้ (18 สค. 65) นายลวรณ แสงสนิท ประธานกรรมการสลากกินแบ่งรัฐบาล กล่าวว่า ยอดจำหน่ายสลากดิจิทัล งวด 1 กันยายน 2565 จำนวน 10.3 ล้านใบ วันแรก ยอดขาย 7.1 ล้านใบ ผู้ซื้อ 9.5 แสนราย และในงวดนี้ ได้มีการเปิดตัวเลือกเพิ่ม ให้ผู้ขายสามารถลดราคาของสลากได้ ซึ่งจะทำให้ประชาชนสามารถซื้อสลากในราคาที่ถูกกว่า 80 บาทได้ด้วย
“เป้าหมายในปีนี้ คือ ตั้งเป้าจำหน่ายสลากราคา 80 บาท ประมาณ 20 ล้านใบ ดังนั้น การเพิ่มตัวเลือกให้ร้านค้าสามารถลดราคาสลากดิจิทัลได้ จะมีประโยชน์ หากเราเพิ่มปริมาณสลากใส่ลงไปมากว่า 15 ล้านใบในอนาคต คนขายก็ไม่ต้องกังวลว่าสลากจะเหลือ แต่อาจจะมีการแข่งกันลดราคาด้วยซ้ำไป คนขายจะค่อยๆ ปรับตัวและเรียนรู้ ในส่วนของคนซื้อก็ดีใจ ได้ซื้อสลากราคาต่ำกว่า 80 บาท หลังจากถูกเอาเปรียบมานาน เราอยากเห็นประชาชนเป็นผู้ตั้งราคาสลาก อยากเห็นการปฏิเสธการซื้อสลากเกินราคา โดยจะเป็นอีกส่วนหนึ่งที่ช่วยผลักดันให้สลากในตลาดราคาถูกลงด้วย ” นายลวรณกล่าว
วันอาทิตย์ที่ 10 เมษายน 2565
​รัฐบาลเผย 2 เดือนคนไทยจองสิทธิเราเที่ยวด้วยกันใกล้เต็ม เหลือ 2 แสนสิทธิจากทั้งหมด 2 ล้านสิทธิ กระตุ้นท่องเที่ยวในประเทศทุกภูมิภาคฟื้นตัวต่อเนื่อง
​รัฐบาลเผย 2 เดือนคนไทยจองสิทธิเราเที่ยวด้วยกันใกล้เต็ม เหลือ 2 แสนสิทธิจากทั้งหมด 2 ล้านสิทธิ กระตุ้นท่องเที่ยวในประเทศทุกภูมิภาคฟื้นตัวต่อเนื่อง
วันที่ 10 เม.ย. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่รัฐบาลได้มีโครงการเราเที่ยวด้วยกัน เฟส4 โดยเปิดให้ประชาชนลงทะเบียนเพื่อจองสิทธิตามโครงการตั้งแต่วันที่ 1 ก.พ. 2565 และเริ่มเดินทางท่องเที่ยวได้ตั้งแต่วันที่ 8 ก.พ. 2565 เป็นต้นมา ปรากฏว่าประชาชนได้ให้ความสนใจเป็นจำนวนมาก โดย ณ วันที่ 9 เม.ย. 2565 ประมาณ 2 เดือนหลังการเริ่มโครงการ ได้มีผู้จองสิทธิห้องพักแล้วเกือบ 1.8 ล้านสิทธิ จากทั้งหมด 2 ล้านสิทธิ ทำให้เหลือสิทธิห้องพักอยู่ประมาณ 2 แสนสิทธิเท่านั้น ส่วนจำนวนสิทธิตั๋วเครื่องบินนั้นยังเหลือสิทธิอยู่ 5.37 แสนสิทธิ จากทั้งหมด 6 แสนสิทธิ
“โครงการเราเที่ยวด้วยกันได้ช่วยบรรเทาผลกระทบของผู้ประกอบการจากโควิด19 และยังผลให้ภาคการท่องเที่ยวในประเทศฟื้นตัวได้ต่อเนื่องตามเป้าหมายของรัฐบาล ที่ได้ออกมาตรการต่างๆ เพื่อกระตุ้นให้เกิดการท่องเที่ยวในประเทศมากยิ่งขึ้นในช่วงที่ต่างชาติยังกลับมาไม่ได้เต็มที่และรัฐบาลต้องผ่อนคลายมาตรการการเข้าประเทศอย่างค่อยเป็นค่อยไปควบคู่กับการเฝ้าระวังการแพร่ระบาดของโควิด19 ” น.ส.ไตรศุลี กล่าว
รองโฆษกประจำสำนักนายกรัฐมนตรี กล่าวว่า การท่องเที่ยวแห่งประเทศไทย (ททท.) ได้รายงานสถานการณ์การท่องเที่ยวในประเทศช่วงไตรมาสแรก ปี2565 (ม.ค.-มี.ค.) ว่ามีจำนวนผู้เยี่ยมเยือนชาวไทย 29.70 ล้านคน-ครั้ง เพิ่มขึ้นร้อยละ 73 เมื่อเทียบกับช่วงเดียวกันของปี 2564 มีรายได้ทางการท่องเที่ยว 135,335 ล้านบาท เพิ่มขึ้นร้อยละ 53 ซึ่งมีปัจจัยสนับสนุนทั้งในเรื่องของการผ่อนคลายมาตรการโควิด19 ประชาชนได้รับวัคซีนที่ครอบคลุม ตลอดจนมาตรการกระตุ้นของภาครัฐอย่างโครงการเราเที่ยวด้วยกันเฟส3 ที่สิ้นสุดในเดือนม.ค. และต่อเนื่องด้วยเฟส4 ในเดือน ก.พ. เป็นต้นมา
สำหรับไตรมาสที่2 (เม.ย.-มิ.ย.) ททท. ได้ประเมินว่าการท่องเที่ยวในประเทศยังเติบโตอย่างต่อเนื่องและเป็นการเติบโตในทุกภูมิภาคทั้งกรุงเทพมหานคร ภาคกลาง ภาคตะวันออกเฉียงเหนือ ภาคเหนือ และภาคใต้ โดยคาดว่าจะมีจำนวนผู้เยี่ยมเยือนชาวไทย 22.98 ล้านคน-ครั้ง เพิ่มขึ้นร้อยละ 210 มีรายได้ทางการท่องเที่ยว 105,265 ล้านบาท เพิ่มขึ้นร้อยละ 205 ซึ่งการเติบโตสูงส่วนหนึ่งมาจากการเทียบกับช่วงเดียวกันของปี 2564 ที่ไตรมาสที่2 มีการแพร่ระบาดของโควิด19 แต่การฉีดวัคซีนยังไม่ครอบคลุม ขณะที่ปัจจัยเฉพาะของปีนี้คือการผ่อนคลายมาตรการที่ต่อเนื่อง และการมีโครงการภาครัฐสนับสนุน เช่น เราเที่ยวด้วยกัน เฟส4
ทั้งนี้ โครงการเราเที่ยวด้วยกัน เฟส4 มีระยะเวลาดำเนินโครงการตั้งแต่ 1 ก.พ.-31 พ.ค. 2565 โดยเปิดให้ประชาชนใช้สิทธิจองที่พักถึงวันที่ 23 พ.ค. 2565 เดินทางท่องเที่ยววันสุดท้ายในวันที่ 31 พ.ค. 2565 และสามารถลงทะเบียนเพื่อรับสิทธิตั๋วเครื่องบินถึงเวลา 21.00 น. ของวันที่ 5 มิ.ย. 2565
..................
วันอังคารที่ 30 พฤศจิกายน 2564
AOT ยืนยันกรณีลดสเปกคุณสมบัติวัสดุระบบไฟฟ้าโครงการก่อสร้างทางวิ่งเส้นที่ 3 ท่าอากาศยานสุวรรณภูมิ และท่าอากาศยานแม่ฟ้าหลวง เชียงราย
ไม่เป็นความจริง
1) กรณีที่เอกชนผู้รับเหมาสร้างรันเวย์เส้นที่ 3 ท่าอากาศยานสุวรรณภูมิ (ทสภ.) ทั้งวิศวกรและผู้รับเหมาออกมาเปิดเผยว่าถูกกดดันให้ลดสเปกวัสดุระบบไฟ แต่เอกชนไม่ยอมลดสเปกเพราะกลัวมีความผิด และอาจส่งผลต่อ ความไม่ปลอดภัยผู้โดยสาร เรื่องนี้ส่อมีการทุจริตหรือไม่ ทราบเรื่องนี้หรือไม่ และได้มีการตรวจสอบแล้วหรือไม่
บริษัท ท่าอากาศยานไทย จำกัด (มหาชน) หรือ AOT ในฐานะผู้บริหาร ทสภ. ชี้แจงข้อเท็จจริงว่า AOT ได้ว่าจ้างบริษัท เนาวรัตน์พัฒนาการ จำกัด (มหาชน) และ บริษัท ถนอมวงศ์บริการ จำกัด ดำเนินการก่อสร้างทางวิ่ง เส้นที่ 3 ความยาว 4,000 เมตร ทางขับขนาน ทางขับเชื่อมและทางขับ Perimeter Taxiway เพื่อเพิ่มขีดความสามารถทางวิ่ง ทสภ.ให้มีศักยภาพรองรับปริมาณการจราจรทางอากาศที่เพิ่มขึ้นอย่างต่อเนื่องในอนาคต โดยได้เริ่มดำเนินการก่อสร้างโครงการมาตั้งแต่วันที่ 28 กันยายน 2563 ในการดำเนินโครงการตั้งแต่ขั้นตอนการจัดทำข้อกำหนดและขอบเขตงาน (Terms of Reference : TOR) AOT ได้กำหนดคุณสมบัติของวัสดุที่จะใช้ในโครงการ รวมถึงบัญชีรายชื่อวัสดุอุปกรณ์มาตรฐาน (Vendor List) ที่ผ่านเกณฑ์มาตรฐานสากลและผ่านข้อกำหนดในการใช้งานไว้อย่างชัดเจนและรัดกุม โดยเมื่อถึงขั้นตอนการติดตั้งระบบไฟฟ้าสนามบิน ผู้รับจ้างจะต้องนำเสนอวัสดุที่มีคุณสมบัติผ่านมาตรฐาน และอยู่ในรายการ Vendor List ตามที่กำหนดไว้ใน TOR และในสัญญาจ้างแก่ที่ปรึกษาโครงการฯ เพื่อเสนอต่อคณะกรรมการตรวจรับพัสดุพิจารณาก่อนเริ่มดำเนินการติดตั้งระบบไฟฟ้าสนามบินต่อไป ทั้งนี้ ปัจจุบันผู้รับจ้างยังไม่ได้ยื่นเสนอขออนุมัติระบบไฟฟ้าสนามบินดังกล่าวแต่อย่างใด เนื่องจากการดำเนินงานก่อสร้างยังอยู่ในขั้นตอนการปรับปรุงคุณภาพดิน ซึ่งเป็นระบบฐานรากของทางวิ่งเส้นที่ 3 ยังไม่ถึงกำหนดเวลาการดำเนินการติดตั้งระบบไฟฟ้าสนามบิน โดยผู้รับจ้างวางแผนที่จะเริ่มติดตั้งอุปกรณ์ระบบดังกล่าวประมาณกลางปี 2565
​ทั้งนี้ กระบวนการพิจารณาอนุมัติวัสดุของ AOT ได้ดำเนินการอย่างถูกต้องทุกขั้นตอน โดยยึดหลักประโยชน์สูงสุดของภาครัฐและความถูกต้องตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 เป็นสำคัญ ซึ่งการนำวัสดุที่ไม่ผ่านคุณสมบัติตามข้อกำหนด และไม่อยู่ใน Vendor List มาใช้ เป็นการขัดต่อหลักการทำงานของ AOT ภายใต้หลักธรรมาภิบาล โปร่งใส ตรวจสอบได้ ดังนั้นจึงไม่มีความเป็นไปได้ที่ AOT จะดำเนินการตามที่เป็นข่าว
2) เพราะลักษณะเดียวกันนี้เคยเกิดที่ท่าอากาศยานแม่ฟ้าหลวง เชียงราย (ทชร.) มาแล้ว เมื่อเอกชนไม่ยอมลดสเปกจึงถูกเปลี่ยนผู้รับเหมา กรณีที่มีการพาดพิงเรื่องการติดตั้งระบบไฟฟ้าที่ ทชร. ว่าเคยเกิดขึ้นมาแล้วนั้น
AOT ขอชี้แจงเพิ่มเติมว่า ข้อพาดพิงดังกล่าวไม่เป็นความจริงแต่อย่างใด เนื่องจากสัญญาก่อสร้างระบบทางขับขนานด้านทิศเหนือ และปรับปรุงทางขับท้ายหลุมจอด พร้อมทางขับ A และ B ทชร.ได้มีหนังสือแจ้งเริ่มงานเมื่อวันที่ 4 ตุลาคม 2564 ซึ่งปัจจุบันทางผู้รับจ้างยังอยู่ในช่วงการเตรียมงาน จึงยังไม่ได้มีการเสนอสเปกของระบบไฟฟ้าสนามบินให้ AOT อนุมัติแต่อย่างใด โดยการดำเนินการในส่วนนี้มีแผนจะติดตั้งในเดือนกรกฎาคม 2565
วันจันทร์ที่ 25 เมษายน 2565
ปลัดกอบชัยฯ ประธานการประชุมคณะกรรมการพิจารณากลั่นกรองการเสนอขอพระราชทานเครื่องราชอิสริยาภรณ์ของกระทรวงอุตสาหกรรม
ปลัดกอบชัยฯ ประธานการประชุมคณะกรรมการพิจารณากลั่นกรองการเสนอขอพระราชทานเครื่องราชอิสริยาภรณ์ของกระทรวงอุตสาหกรรม
ปลัดกอบชัยฯ ประธานการประชุมคณะกรรมการพิจารณากลั่นกรองการเสนอขอพระราชทานเครื่องราชอิสริยาภรณ์ของกระทรวงอุตสาหกรรม
วันนี้( 25 เมษายน 2565) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการพิจารณากลั่นกรองการเสนอขอพระราชทานเครื่องราชอิสริยาภรณ์ของกระทรวงอุตสาหกรรม ครั้งที่ 1/2565 เพื่อพิจารณากลั่นกรอง และรับรองการเสนอขอพระราชทานเครื่องราชอิสริยาภรณ์ของข้าราชการ ลูกจ้างประจำ พนักงานราชการ พนักงานรัฐวิสาหกิจ และพนักงานของรัฐในสังกัดกระทรวงอุตสาหกรรม ประจำปี พ.ศ.2565 โดยมี นางวรวรรณ ชิตอรุณ รองปลัดกระทรวงอุตสาหกรรม อธิบดีและผู้ที่เกี่ยวข้องเข้าร่วมประชุม ณ ห้องชุณหะวัณ ชั้น 3 สำนักงานปลัดกระทรวงอุตสาหกรรม
วันจันทร์ที่ 27 ธันวาคม 2564
ศูนย์ราชการเฉลิมพระเกียรติฯ ยกระดับมาตรการป้องกัน “โอมิครอน” ย้ำชัด! ให้ข้าราชการ ผู้ปฏิบัติงานโชว์ผล ATK ก่อนเข้าอาคาร พร้อมบริการประชาชนรับปีใหม่
ธพส.ย้ำชัด! ให้บริการประชาชนด้วยความปลอดภัยต้องเป็นสิ่งสำคัญอันดับหนึ่ง เผย 4 ม.ค.2565 เป็นต้นไป ขรก. เจ้าหน้าที่ และผู้ปฏิบัติงานอาคารต่างๆ ภายในศูนย์ราชการฯ พร้อมใจยกระดับมาตรการป้องกันโควิด-19 สายพันธุ์โอมิครอน ขั้นสูงสุด
บริษัท ธนารักษ์พัฒนาสินทรัพย์ จำกัด (ธพส.) ผู้บริหารศูนย์ราชการเฉลิมพระเกียรติฯ แจ้งวัฒนะ ย้ำชัด! การให้บริการประชาชนด้วยความปลอดภัยต้องเป็นสิ่งสำคัญอันดับหนึ่ง เผย 4 มกราคม 2565 เป็นต้นไป ข้าราชการ เจ้าหน้าที่ และผู้ปฏิบัติงานอาคารต่าง ๆ ภายในศูนย์ราชการฯ พร้อมใจยกระดับมาตรการป้องกันโควิด-19 สายพันธุ์โอมิครอน ขั้นสูงสุด ด้วยการร่วมมือแสดงบัตรประจำตัว พร้อมผลตรวจ ATK เป็นลบ หากเดินทางกลับมาจากต่างประเทศ หรือมาจากพื้นที่เสี่ยงที่มีการระบาดของโรคในช่วง 14 วัน ต้องตรวจ Antigen Test Kit (ATK) ในวันที่มาปฏิบัติงานและมีผลเป็นลบ ก่อนเข้าปฏิบัติงานภายในอาคาร
สำหรับประชาชนผู้มาติดต่อภายในศูนย์ราชการฯ ให้แสดงหลักฐานก่อนเข้าอาคารต่าง ๆ ได้แก่ 1) หลักฐานการฉีดวัคซีนครบ 2 เข็ม 2) ผลตรวจ Antigen Test Kit (ATK) ที่ผลเป็นลบภายใน 72 ชั่วโมง 3) ทำแบบคัดกรองความเสี่ยงการติดเชื้อโควิด–19 ที่บริเวณทางเข้าอาคาร หากพบว่าเป็นผู้มีความเสี่ยงที่เดินทางมาจากต่างประเทศ หรือมาจากพื้นที่เสี่ยงต่าง ๆ ที่มีการระบาดของโรค จะไม่อนุญาตให้เข้าอาคาร แต่ถ้ามีความจำเป็นให้ตรวจ Antigen Test Kit (ATK) ทันทีก่อนเข้าอาคาร ทั้งนี้ ศูนย์บริการสาธารณสุข 53 ทุ่งสองห้อง สำนักอนามัย กรุงเทพมหานคร และฝ่ายสิ่งแวดล้อม สำนักงานเขตหลักสี่ จะเข้าดำเนินการตรวจสอบ เพื่อให้เป็นไปตามมาตรการ ศบค. ต่อไป
วันพฤหัสบดีที่ 21 เมษายน 2565
สืบสานวัฒนธรรมไทย สงกรานต์วิถีใหม่ อว. นำร่องใช้หุ่นยนต์เดลต้าสรงน้ำพระ เน้นความปลอดภัย ห่างไกลโควิด-19
สืบสานวัฒนธรรมไทย สงกรานต์วิถีใหม่ อว. นำร่องใช้หุ่นยนต์เดลต้าสรงน้ำพระ เน้นความปลอดภัย ห่างไกลโควิด-19
19 เมษายน 2565 ณ ห้องโถงชั้น 1 อาคารพระจอมเกล้า สป.อว. (ถนนโยธี) / กระทรวงการอุดมศึกษา วิทยาศาสตร์ วิจัยและนวัตกรรม จัดพิธีสรงน้ำพระและรดน้ำขอพร เนื่องในวันสงกรานต์ ประจำปี พ.ศ.2565 โดยมี ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานในพิธี นอกจากนั้นยังมีการนำเอาเทคโนโลยีสมัยใหม่หุ่นยนต์เดลต้ามาใช้ในการสรงน้ำพระ ตอบโจทย์ประเทศไทยในยุคโควิด-19 โดยมี ศาสตราจารย์ดร.นพ.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม, รองศาสตราจารย์พิเศษ ดร.ดวงฤทธิ์ เบ็ญจาธิกุล ชัยรุ่งเรือง เลขานุการรัฐมนตรีว่าการและโฆษกกระทรวงการอุดมศึกษา วิทยาศาสตร์ วิจัยและนวัตกรรม, ศ.ดร.ศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม,รศ.ดร.พาสิทธิ์ หล่อธีรพงศ์รองปลัดกระทรวงการอุดมศึกษา วิทยาศาสตร์ วิจัยและนวัตกรรม คณะผู้บริหารระดับสูง ข้าราชการ เจ้าหน้าที่ อว. เข้าร่วมในพิธีดังกล่าว
หุ่นยนต์เดลต้า ถูกนำมาใช้ในพิธีสรงน้ำพระ กับ อว. วิถีใหม่ โดยเป็นการใช้เทคโนโลยีแบบมือแสกนสั่งการเหนือเซนเซอร์อัตโนมัติ เพื่อให้เจ้าหุ่นยนต์เดลต้าทำหน้าที่สรงน้ำพระแทน โดยแต่ละคนใช้เวลาเพียง 10 วินาทีเท่านั้น ระบบหุ่นยนต์เดลต้ามีความแม่นยำและยืดหยุ่น เหมาะอย่างยิ่งสำหรับการป้องกันโรคระบาดของโรคไวรัสโคโรน่า 2019 อีกทั้งยังเป็นการสร้างความตระหนักและความตื่นตัวให้กับประชาชนในการแก้ปัญหาและพร้อมรับมือกับโรคระบาดที่กำลังแพร่กระจายไปทั่วประเทศในรูปแบบ New Normal เป็นการลดการสัมผัส รักษาระยะห่าง และแสดงออกถึงการเป็นเทคโนลยีสมัยใหม่ที่สามารถนำร่องการสรงน้ำพระที่ไม่เหมือนใคร และสร้างความปลอดภัยให้กับบุคลากร
วันศุกร์ที่ 25 มีนาคม 2565
นายกฯ ยินดี "ธุรกิจโลจิสติกส์ไทย" เติบโตต่อเนื่อง ชู RCEP เป็นปัจจัยสำคัญ "ส่งออกไทย" ขยายตัว
.....
พลเอก ประยุทธ์ จันทร์โอชา นายกรัฐมนตรี ยินดีที่ธุรกิจด้านการบริหารจัดการด้านการขนส่งและสถานที่เก็บสินค้า (โลจิสติกส์) ของไทยมีแนวโน้มเติบโตต่อเนื่อง
.
จากประกาศกระทรวงพาณิชย์ เมื่อเดือน ม.ค. 65 พบว่ามีธุรกิจโลจิสติกส์จดทะเบียนเปิดกิจการใหม่กับกรมพัฒนาธุรกิจการค้า จำนวน 444 ราย เติบโตขึ้นจากช่วงเวลาเดียวกันของปี 64 ถึงร้อยละ 39.6
.
ส่วนมูลค่าการค้าระหว่างประเทศในเดือนม.ค. 65 พบว่าไทยมีมูลค่าการค้ารวม 1.51 ล้านล้านบาท เติบโตร้อยละ 27.7
.
โดยมีความตกลง RCEP เป็นปัจจัยสำคัญที่ผลักดันให้การส่งออกไทยให้ขยายตัวมากขึ้น และไทยได้เปิดตลาดให้สมาชิก RCEP เข้ามาลงทุนในธุรกิจบริการขนส่งเพิ่ม ซึ่งช่วยให้ไทยได้ประโยชน์จากการเป็น Global Value Chains บวกกับการขยายตัวของ E-Commerce จึงช่วยเสริมการขยายการค้าและการลงทุนในธุรกิจโลจิสติกส์
.
อ่านเพิ่มเติม คลิกhttps://www.thaigov.go.th/news/contents/details/52880
#ไทยคู่ฟ้า#ร่วมต้านโควิด19
-------------------
วันศุกร์ที่ 17 กันยายน 2564
ครม. อนุมัติ 869 ล้านบาท อุดหนุนเกษตรกรปลูกข้าวอินทรีย์
....
ครม. อนุมัติงบกลาง ปี 2564 วงเงิน 869.93 ล้านบาท เพื่อจ่ายเงินอุดหนุนให้แก่เกษตรกรในโครงการส่งเสริมปลูกข้าวอินทรีย์ พร้อมขยายเวลาดำเนินโครงการจากเดิมสิ้นสุดปีงบประมาณ 2564 เป็น สิ้นสุดปีงบประมาณ 2565
.
โครงการส่งเสริมการผลิตข้าวอินทรีย์ เป็นส่วนหนึ่งในนโยบายรักษาเสถียรภาพราคาข้าวและรายได้เกษตรกร รวมถึงการบริหารจัดการข้าวตลอดห่วงโซ่อุปทาน โดยชดเชยรายได้จากการผลิตข้าว ที่ได้ผลผลิตลดลงในระยะเริ่มต้นของการผลิตระบบอินทรีย์ ต่อเนื่อง 3 ปี ไม่เกินรายละ 15 ไร่
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 18 มีนาคม 2565
กรมการขนส่งทางราง กระทรวงคมนาคม ชี้แจงเหตุผลการจัดตั้งกรมการขนส่งทางราง
และการควรมีกฎหมายว่าด้วยการขนส่งทางราง
จากการที่รัฐบาลมียุทธศาสตร์ด้านการสร้างความสามารถด้านการแข่งขันในการพัฒนาอุตสาหกรรม พัฒนาการขนส่งและโลจิสติกส์ รวมถึงการเชื่อมโยงเครือข่ายคมนาคมอย่างไร้รอยต่อ โดยเฉพาะการพัฒนาโครงสร้างทางรางของประเทศไทยให้มีความครอบคลุม เชื่อมต่อกับการขนส่งระบบอื่นได้ทั้งภายในประเทศ และประเทศในภูมิภาค และเพื่อให้ประชาชนได้รับความสะดวก รวดเร็ว ประหยัด และปลอดภัยในการใช้ระบบขนส่งทางราง ซึ่งหากจะให้การบริหารจัดการด้านการขนส่งทางรางทั้งประเทศพัฒนาขึ้นอย่างเป็นระบบ และมีมาตรฐานเดียวกัน สมควรต้องมีหน่วยงานที่ทำหน้าที่กำกับดูแลระบบขนส่งทางรางทั้งประเทศ สามารถเสนอแนะนโยบาย ยุทธศาสตร์ และแผนงาน จนนำไปสู่เป้าหมายตามยุทธศาสตร์ชาติได้ จึงมีการตราพระราชบัญญัติปรับปรุงกระทรวง ทบวง กรม (ฉบับที่ 18) พ.ศ. 2562 จัดตั้งกรมการขนส่งทางรางขึ้นภายใต้สังกัดกระทรวงคมนาคม โดยกำหนดหน้าที่และอำนาจของกรมการขนส่งทางรางไว้ตามกฎกระทรวงแบ่งส่วนราชการกรมการขนส่งทางราง กระทรวงคมนาคม พ.ศ. 2562 เพื่อให้ดำเนินการตามภารกิจทั้งหมดที่กล่าวมา
แต่อย่างไรก็ตาม การที่ กรมการขนส่งทางราง กระทรวงคมนาคม จะเข้าไปบริหารจัดการด้านการขนส่งทางรางได้อย่าง มีประสิทธิภาพและเกิดประโยชน์สูงสุดต่อประชาชน โดยเพียงอาศัยหน้าที่และอำนาจตามที่กำหนดไว้ในกฎกระทรวงข้างต้น ย่อมไม่อาจทำให้สัมฤทธิ์ผล เนื่องจากที่ผ่านมาระบบขนส่งทางรางของประเทศถูกกำหนด ไว้ในกฎหมายเฉพาะต่างๆ หลายฉบับ ดังนั้น การกำหนดหน้าที่และอำนาจการบริหารจัดการด้านการขนส่งทางราง ควรต้องตราเป็นกฎหมายชั้นพระราชบัญญัติ ด้วยเหตุนี้ กระทรวงคมนาคม โดยกรมการขนส่งทางราง จึงเสนอให้มีการออกร่างพระราชบัญญัติการขนส่งทางราง พ.ศ. .... ที่มีเนื้อหาบทบัญญัติเกี่ยวกับการกำหนด นโยบาย ยุทธศาสตร์ และแผนการพัฒนาด้านการขนส่งทางราง ควบคุมและกำกับดูแลมาตรฐานและระเบียบ ด้านความปลอดภัย การบำรุงทาง และการประกอบกิจการขนส่งทางราง การบริหารจัดการการขนส่งทางราง อย่างเป็นระบบ สอดคล้องกับการพัฒนาการขนส่งรูปแบบอื่น ๆ ให้เป็นโครงข่ายเดียวกัน รวมทั้งส่งเสริมและพัฒนาอุตสาหกรรมการขนส่งทางรางให้สามารถยกระดับมาตรฐาน เพื่อให้ประชาชนได้รับความสะดวก รวดเร็ว ประหยัด และปลอดภัยในการเดินทาง
ตลอดหลายปีที่ผ่านมา รัฐบาลโดยกระทรวงคมนาคมคำนึงถึงประชาชนผู้ใช้บริการระบบขนส่งทางราง และผู้มีส่วนได้ส่วนเสียในระบบขนส่งทางรางมาเสมอ และนำปัญหาที่เกิดขึ้นจากระบบการขนส่งทางรางมาศึกษา วิเคราะห์และพิจารณาถึงสาเหตุของปัญหา เพื่อหาแนวทางแก้ไข เพื่อลดผลกระทบต่าง ๆ ที่เกิดกับผู้ที่ใช้บริการระบบขนส่งทางราง ไม่ว่าจะเป็นการคุ้มครองสิทธิของผู้ใช้บริการที่ได้รับการบริการต่าง ๆ เช่น การกำหนดอัตราค่าโดยสาร การบริการ สิ่งอำนวยความสะดวกต่อผู้ใช้บริการทุกราย ทุกสถานภาพ หรือ ความปลอดภัยต่าง ๆ ความล่าช้าในการเดินรถหรือยกเลิกการเดินรถ ความสูญเสียต่อชีวิตและทรัพย์สิน
ซึ่งจาก ที่กล่าวมาข้างต้น ร่างพระราชบัญญัติการขนส่งทางราง พ.ศ. .... ที่กรมการขนส่งทางรางขับเคลื่อนในครั้งนี้ ถือเป็นตัวช่วยให้กรมการขนส่งทางรางสามารถแก้ไขปัญหาต่างๆ ที่เกิดขึ้นจากระบบขนส่งทางราง และส่งเสริมให้ผู้ประกอบการกิจการขนส่งทางรางดำเนินการได้อย่างมีประสิทธิภาพมากยิ่งขึ้น ควบคู่ไปกับตอบสนองต่อความต้องการของประชาชนเพื่อให้ได้รับการบริการที่สะดวก รวดเร็ว ประหยัด และปลอดภัยใน การเดินทาง